VYHLÁSENIE 
ODBOROVEJ ORGANIZÁCIE ZAMESTNANCOV GYMNÁZIA NA UL. L. SÁRU 1

Zamestnanci Gymnázia na Ul. L. Sáru 1 v Bratislave dňa 28.11.2012 o 10.00 odhlasovali uznesenie v znení: 

Zamestnanci GLS sa po diskusii rozhodli pokračovať v časovo neobmedzenom štrajku. Dôvody tohto rozhodnutia sú nasledovné:

1.	Nesúhlasíme s rozhodnutím prerušiť štrajk, nakoľko požiadavky organizátora štrajku neboli splnené. Jediným dôvodom prerušenia štrajku nemôže byť začiatok rokovaní.
2.	Nesúhlasíme so spôsobom organizácie štrajku. Štrajkový výbor OZ PŠaV nezvládol vedenie štrajku. Komunikácia s médiami bola nedostatočná a málo dôrazná. 
3.	Rovnako zlyhala komunikácia so štrajkujúcimi. Neprebehli verejné akcie, ktoré by vytvorili tlak na vládu SR. Jedna symbolická akcia nestačí. 
4.	Nesúhlasíme s tým, že OZ PŠaV neposkytuje takmer žiadne informácie týkajúce sa priebehu a obsahu rokovaní.

Vyzývame všetkých zamestnancov školstva, aby zotrvali v štrajku!
Dôvody a ciele štrajku ostávajú rovnaké.

zamestnanci Gymnázia na Ul. L. Sáru 1

Bratislava 28.11.2012